Toimeksiantajan ja itsensä työllistäjän välille toimeksiantosopimuksen kautta muodostuvaa toimeksiantosuhdetta ei voida katsoa työsuhteeksi. Näin ollen ostaessaan palvelun freelancerilta toimeksiantaja välttyy työnantajan vastuulla olevilta sivukuluilta, jotka olisi hoidettava, jos kyseessä olisi perinteinen työsuhteeseen palkkaaminen. Kevytyrittäjän työllistäminen työn tekijänä voidaan siis katsoa sekä kustannustehokkaaksi että riskittömäksi tavaksi hankkia lisätyövoimaa yritykseen.
Kevytyrittäjän kanssa solmittava toimeksiantosuhde ei tee kevytyrittäjästä samassa suhteessa velvollista toimeksiantajaa kohtaan kuin palkansaaja. Tämä merkitsee sitä, että toimeksiantaja ei esimerkiksi voi velvoittaa kevytyrittäjää työskentelemään ainoastaan omalle yritykselleen eikä pysty päättämään heidän vapaapäiviensä ajankohdista.